Последният във военноморската история бой непосредствено между линкори се състои през нощта на 25 октомври 1944 г. в пролива Суригао, когато 6 американски линкора атакуват и потопяват японските „Фусо“ и „Ямаширо“. Американските линкори застават на котва напречно на пролива и дават бордови залпове с всички оръдия на главния калибър по локаторен пеленг. Японците, които нямат корабни радари, могат да стрелят само от носовите си оръдия практически насляпо, ориентирайки се по светлините от дулния пламък на американските оръдия.